Samuelssonbreen

Samuelssonbreen er en smal, 2 km² stor  isbre på Spitsbergen, Svalbard, mellom Reindalen og Van Mijenfjorden, i det sørøstre Nordenskiöld Land. Den er en ca. 3,5 km lang bre som starter umiddelbart nord for Gramryggen (861 m) og Skalken (1034 m) – og går deretter nordover til Gramdalen og Røystoppdalen som er sørlige armer av Reindalen. Breen har lagt foran seg et 1 km bredt belte av morenemateriale, sammen med Costerbreen som skjærer inn i morenen fra øst. I vest strekker Gramryggen (861 m) og i øst Skalken (1034 m) seg som vegger langs breen. 

Breen ligger bare med en liten nordlig flik og morenemassene innenfor Nordenskiöld Land nasjonalpark.

Samuelssonbreen er oppkalt etter den svenske geologen Carl S. Samuelsson (1892–1927) som besøkte Spitsbergen i 1917 og en gang til senere. Han skrev flere avhandlinger om vinderosjon i Arktis.

Referanser 

Breer på Spitsbergen
Nordenskiöld Land